Fuding

Fuding (kinesisk: 福鼎; pinyin: Fúdǐng) er en by på fylkesnivå i byprefekturet Ningde i provinsen Fujian i Folkerepublikken Kina. Landarealet er på 1,526 km², men når man regner med sjøen oppgis det totale arealet av myndighetene til 14 957,7 km².

Fuding ble etablert som fylke under Qing-dynastiet i 1739, og fikk bystatus i 1995.

Byfylket hadde i 1999 en befolkning på 553.651 innbyggere.National Population Statistics Materials by County and City – 1999 Period, i China County & City Population 1999, Harvard China Historical GIS

Byfylket tiltrekker seg også en del turisme. Særlig er det Taimufjellene og øya Yushan som besøkes.

Samferdsel
Jernbane
Høyhastighetsjernbanen Wenzhou–Fuzhou-banen fører fjennom området.

Vei
Kinas riksvei 104 løper gjennom fylket. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender opp i Fuzhou.

 Havn
Dypvannshavnen Shacheng i byfylket er viktig for områdets økonomi.

Industri
Ningde kjernekraftverk er under bygging (2009) i byfylket.

 Referanser 

Eksterne lenker


Kategori:Byfylker i Fujian